Cuneiform Tablet TC 3 28
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi-ma um-ma a-ḫu-wa-qar-ma i-na ša-ni-im u₄-mì-im ša šu-be-lúm DUMU šál-ma-a-šùr ú-ṣa-ni ANŠE-ri-a sá-ar-du-tim en-na-a-šur iš-tù ma-ṣa-ra-tim ú-ta-e-ra-am um-ma šu-ut-ma KÙ.BABBAR ší-im lu-qú-tim ša áp-qí-da-ku-ni dí-nam-ma ù pu-šu-ke-en₆ li-li-kam-ma iš-tí-a le-ta-ú um-ma a-na-ku-ma KÙ.BABBAR a-na kà-ni-iš i-tab-lu a-lik-ma a-ta ù pu-šu-ke-en₆ a-ta-wa-ma šu-ma KÙ.BABBAR a-na ša pu-šu-ke-en₆ i-tù-ar šu-ut li-il₅-qé-ma šu-ma a-na ku-a-im i-tù-ar a-ta li-qé-šu um-ma šu-ut-ma pu-šu-ke-en₆ li-li-kam-ma iš-tí-a le-ta-ú a-wi-lúm sí-ki ú-kà-al ù a-na ša qá-ta-tim i-ta-na-dí-na-ni a-bi a-ta be-lí a-ta ki-ma ṭup-pì ta-áš-me-ú ṭup-pá-am da-nam ša kà-ri-im li-qé-a-ma lá-at-be-a-ma lá-tal-kam i-na ḫa-ra-ni-a lá kà-ṣú-da-ku